ai4bharat/Pralekha huggingface dataset:
পরিবেশওঅরণ্যমন্ত্রক
বিশুদ্ধ বাতাসের গুণমান বজায় রাখা
নতুন দিল্লি, ১০ ফেব্রুয়ারি, ২০২২
সরকার ২০০৯ সাল থেকে জনস্বাস্থ্য ও পরিবেশকে বায়ুদূষণের হাত থেকে রক্ষা করার জন্য ১২টি বায়ুদূষণকারীর বিষয়ে ন্যাশনাল অ্যাম্বিয়েন্ট এয়ার কোয়ালিটি স্টান্ডার্ড এর ক্ষেত্রে বিজ্ঞপ্তি প্রকাশ করেছে । জ্বালানি, প্রযুক্তি এবং জনসংখ্যার পরিবর্তের সঙ্গে সঙ্গে বায়ুদূষণ পরিমাপের কৌশল, ঝুঁকি, মূল্যায়নের অগ্রগতির পাশাপাশি জনস্বাস্থ্যের উন্নতিতে এই এনএএকিউএস-এর বিষয়ে পর্যালোচনা করা হয় । এক্ষেত্রে পর্যালোচনা করার জন্য আইআইটি কানপুরের নেতৃত্বে একটি যৌথ দলকে অনুমোদন দেওয়া হয়েছে ।
সরকার সারা দেশে বায়ুদূষণের মাত্রা কমাতে একটি জাতীয় পর্যায়ের কৌশল হিসেবে ন্যাশনাল ক্লিন এয়ার প্রোগ্রাম চালু করেছে । এনসিএপি-র আওতায় শহরভিত্তিক স্বচ্ছ বাতাসের জন্য কার্যকরি পরিকল্পনা তৈরি করা হয়েছে । এই কর্মপরিকল্পনাগুলি শহরের নির্দিষ্ট জায়গায় স্বল্প/মধ্য/দীর্ঘ মেয়াদী ভিত্তিতে কার্যকর করা হয়েছে । যানবাহন নির্গত ধোঁয়া, রাস্তার ধুলো, জৈব পদার্থ / শস্য/আবর্জনা/ পৌরসভার কঠিন বর্জ্য পোড়ানো, নির্মাণ কাজ, শিল্পাঞ্চল থেকে নির্গত ধোঁয়া ইত্যাদির মতো উৎস থেকে বায়ুদূষণ নিয়ন্ত্রণ করতে এই পদক্ষেপ নেওয়া হয়েছে । বায়ুর গুণমান ব্যবস্থাপনায় প্রযুক্তিগত জ্ঞানের বিষয় আদানপ্রদানের সুবিধার্থে রাজ্যের শীর্ষ স্থানীয় শিক্ষা প্রতিষ্ঠানগুলিকে নিয়ে জাতীয় স্তরের নেটওয়ার্ক গঠন করা হয়েছে ।
রাজ্যসভায় আজ এক প্রশ্নের লিখিত উত্তরে একথা জানিয়েছেন পরিবেশ বন ও জলবায়ু পরিবর্তন দফতরের প্রতিমন্ত্রী শ্রী অশ্বিনী কুমার চৌবে ।
CG/SS/RAB
(Visitor Counter : 68
কেন্দ্রীয়মন্ত্রিসভা
প্রধান মন্ত্রী জন আরোগ্য যোজনার সফল রূপায়নের জন্য জাতীয় স্বাস্থ্য সংস্থাকে “জাতীয় স্বাস্থ্য কর্তৃপক্ষ” হিসেবে পুনর্গঠনে মন্ত্রীসভার সায়
নয়া দিল্লী, ২ জানুয়ারী,২০১৮
প্রধানমন্ত্রী জন আরোগ্য যোজনা সফলভাবে রূপায়নের জন্য জাতীয় স্বাস্থ্য সংস্থাকে “জাতীয় স্বাস্থ্য কর্তৃপক্ষ” হিসেবে পুনর্গঠনে সায় দিল কেন্দ্রীয় মন্ত্রীসভা। নতুন দিল্লীতে আজ বৈঠকে প্রধান মন্ত্রী শ্রী নরেন্দ্র মোদীর পৌরহিত্যে অনুষ্ঠিত বৈঠকে এই সিদ্ধান্ত গ্রহণের ফলে প্রধানমন্ত্রী জন আরোগ্য যোজনা আরও ভালোভাবে রূপায়ন সম্ভব হবে।
মন্ত্রীসভার সম্মতির ফলে “জাতীয় স্বাস্থ্য সংস্থা” নামক প্রতিষ্ঠানটি বন্ধ করা হয়েছে এবং তার জায়গায় কেন্দ্রীয় স্বাস্থ্য ও পরিবার কল্যাণ মন্ত্রকের সঙ্গে যুক্ত দপ্তর হিসেবে জাতীয় স্বাস্থ্য কর্তৃপক্ষকে কার্যকর করা হবে। বর্তমানের বিভিন্ন স্তরে সিদ্ধান্ত-গ্রহণের ব্যবস্থা তুলে দিয়ে কেন্দ্রীয় স্বাস্থ্য ও পরিবার কল্যাণ মন্ত্রীর সভাপতিত্বে পরিচালন পর্ষদকে দ্রুত সিদ্ধান্তগ্রহণের এবং তা রূপায়ণের ক্ষমতা দেওয়া হয়েছে। পরিচালন পর্ষদে সরকার, বিশেষজ্ঞ সহ বিভিণ্ণ পক্ষের প্রতিনিধিরা থাকবেন। এছাড়া, রাজ্যগুলির প্রতিনিধিদেরও পালা করে পর্ষদে সামিল করা হবে।
এই প্রতিষ্ঠানের জন্য নতুন করে কোন তহবিল বরাদ্দ করা হয়নি। প্রস্তাবিত জাতীয় স্বাস্থ্য কর্তৃপক্ষ ইতিপূর্বের জাতীয় স্বাস্থ্য সংস্থার জন্য মন্ত্রীসভার বরাদ্দ তহবিল থেকে বিভিন্ন প্রয়োজনীয় ব্যয় যেমন তথ্যপ্রযুক্তি, মানব-সম্পদ, পরিকাঠামো, কর্মসম্পাদনের ব্যয় মেটাতে ব্যবহার করবে।জাতীয় স্বাস্থ্য কর্তৃপক্ষ সম্পূর্ণ দায়বদ্ধতা ও দায়িত্বের সঙ্গে স্বচ্ছ ও কার্যকরী সিদ্ধান্ত গ্রহণের মাধ্যমে প্রধানমন্ত্রী জন আরোগ্য যোজনা বাস্তবায়িত করবে বলে আশা করা হচ্ছে।
জাহাজচলাচলমন্ত্রক
২০২১এর ভারতীয় বন্দর বিলের খসড়া
নয়াদিল্লী, ৯ আগস্ট, ২০২১
ভারতীয় বন্দর বিলের খসড়ার বিষয়ে মতামত জানার জন্য প্রাথমিকভাবে রাজ্য সরকার, কেন্দ্রশাসিত অঞ্চল, রাজ্যগুলির মেরিটাইম বোর্ড এবং বড় বড় বন্দরগুলির কাছে ২০২০র দোশরা জুলাই একটি প্রস্তাব পাঠানো হয়। দ্বিতীয়বার ২০২০র ১০ ডিসেম্বর খসড়া প্রস্তাব আবারও সকলের মতামতের জন্য পাঠানো হয়। এই সময় মন্ত্রকের ওয়েবসাইটে জনসাধারণের কাছে বিলের বিষয়ে মতামত জানতে চাওয়া হয়। সব প্রস্তাব বিবেচনা করে ২০২১এর ভারতীয় বন্দর বিলের নতুন খসড়াটি ১০ জুন সংশ্লিষ্ট সকলের কাছে আবারও পাঠানো হয়। এর কয়েকদিন পরেই ২৪ জুন অষ্টাদশ মেরিটাইম স্টেট ডেভেলপমেন্ট কাউন্সিলের বৈঠক হয়, সেখানে খসড়ার বিষয়ে আলোচয়া হয়। তবে কিছু কিছু রাজ্য এখনও তাদের মতামত জানায়নি। প্রস্তাবিত বিলটি এখন আলাপ-আলোচনার স্তরে রয়েছে।
বড় বড় বন্দরগুলির পরিচালনা এবং প্রশাসনিক কাজের জন্য এই বিলে আলাদা কর্তৃপক্ষ গঠনের প্রস্তাব দেওয়া হয়েছে। তবে ছোট ছোট বন্দরগুলির জন্য সংশ্লিষ্ট রাজ্য বা কেন্দ্রশাসিত অঞ্চলের স্টেট মেরিটাইম বোর্ডকে দায়িত্ব দেওয়ার কথা ভাবা হচ্ছে। স্পষ্টতই প্রস্তাবিত বিল অনুযায়ী দেশের উপকূলবর্তী রাজ্য ও কেন্দ্রশাসিত অঞ্চলগুলিকে স্টেট মেরিটাইম বোর্ড গঠন করতে হবে। এই বোর্ড বন্দরের পরিকল্পনা, উন্নয়ন, প্রশাসনিক কাজ সহ অন্যান্য বিষয়ের দায়িত্বে থাকবে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন বন্দর, জাহাজ চলাচল ও জলপথ মন্ত্রী শ্রী সর্বানন্দ সোনোয়াল।
CG/CB/NS
(Visitor Counter : 178
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১০২ কোটি ৯৪ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৮.১৯ শতাংশ, যা ২০২০-র মার্চ থেকে এ যাবৎ সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১২ হাজার ৪২৮
দেশে সুস্পষ্টভাবে করোনায় আক্রান্তের সংখ্যা ১ লক্ষ ৬৩ হাজার ৮১৬, যা ২৪১ দিনে সর্বনিম্ন
সাপ্তাহিক-ভিত্তিতে আক্রান্তের হার ১.২৪ শতাংশ, যা গত ৩২ দিন ২ শতাংশের নীচে
নয়াদিল্লি, ২৬ অক্টোবর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৬৪ লক্ষ ৭৫ হাজার ৭৩৩। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১০২ কোটি ৯৪ লক্ষ ১ হাজার ১১৯।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭৮,৩৭৬
৯১,৬১,৪০৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৬৯,৭৮৫
১,৫৭,৬০,৪৩০
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪০,৯৪,৯৮,২১৪
১২,৮৮,৯৯,৮২৯
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৭,২৫,৪০,৫০৯
৯,২০,৪৩,৩৪৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১০,৮৩,৯৯,১৯১
৬,৪৩,৫০,০৩৬
|
|
মোট
|
|
|
|
১,০২,৯৪,০১,১১৯
দেশে গত ২৪ ঘণ্টায় সুস্থ হয়েছেন ১৫ হাজার ৫৫১ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩৫ লক্ষ ৮৩ হাজার ৩১৮।
জাতীয় স্তরে সুস্থতার হার বর্তমানে ৯৮.১৯ শতাংশ, যা ২০২০’র মার্চ থেকে এ যাবৎ সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১২১ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ১২ হাজার ৪২৮ জন, যা দৈনিক-ভিত্তিতে গত ২৩৮ দিনে সর্বনিম্ন।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৬৩ হাজার ৮১৬, যা গত ২৪১ দিনে সর্বনিম্ন এবং মোট আক্রান্তের ০.৪৮ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১১ লক্ষ ৩১ হাজার ৮২৬টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬০ কোটি ১৯ লক্ষ ১ হাজার ৫৪৩টি।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.২৪ শতাংশ, যা গত ৩২ দিন ২ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.১০ শতাংশ। দৈনিক-ভিত্তিতে আক্রান্তের হার গত ২২ দিন ২ শতাংশের নীচে রয়েছে এবং গত ৫৭ দিন ৩ শতাংশের নীচে।
CG/SS/SB
(Visitor Counter : 126
স্বাস্থ্যওপরিবারকল্যাণমন্ত্রক
ভারতে এ পর্যন্ত কোভিড-১৯ টিকাকরণে ১৩৮ কোটি ৯৬ লক্ষেরও বেশি ডোজ দেওয়া হয়েছে
গত ২৪ ঘণ্টায় ৫৭ লক্ষের বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.৪ শতাংশ;
গত ২৪ ঘণ্টায় নতুন করে সংক্রমিত হয়েছেন ৬ হাজার ৩১৭ জন
ভারতে সক্রিয় সংক্রমিতের সংখ্যা ৭৮ হাজার ১৯০
সাপ্তাহিক সংক্রমিতের হার ০.৫৮ শতাংশ, যা গত ৩৮ দিন ধরে ১ শতাংশের নীচে রয়েছে
নতুনদিল্লি, ২২শে ডিসেম্বর, ২০২১
দেশে এ পর্যন্ত ১,৩৮,৯৫,৯০,৬৭০ টি টিকার ডোজ দেওয়া হয়েছে। গতকাল টিকা দেওয়া হয়েছে ৫৭,০৫.০৩৯ জনকে।
স্বাস্থ্যকর্মীদের মধ্যে ১,০৩,৮৬,৫০২ জন টিকার প্রথম ডোজ এবং ৯৬,৫৭,১৮৬ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩, ৮৪,৩৪৫ জন প্রথম ডোজ এবং ১,৬৭,৯১,২৬৮ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪৮,৯০,৮৫,৮৪৫ জন এবং দ্বিতীয় ডোজ পেয়েছেন ৩০,০৬,৯৫,১৭১ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৯,২১,০০,০৬৪ জন। আর দ্বিতীয় ডোজ পেয়েছেন ১৪,১৯,৬৮,৮০৮ জন। যাঁদের বয়স ৬০-এর ওপরে তাঁদের মধ্যে ১২,০০,০৬,৮৯৯ জন প্রথম ডোজ এবং ৯,০৫,১৪,৫৮২ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৬হাজার ৯শো৬ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৪২ লক্ষ ১ হাজার ৯৬৬ জন সুস্থ হয়ে উঠেছেন। জাতীয় আরোগ্য লাভের হার ৯৮.৪ শতাংশ। ২০২০-র মার্চের পর এই হার সর্বোচ্চ।
ভারতে গত ২৪ ঘণ্টায় নতুন করে সংক্রমিত হয়েছেন ৬হাজার ৩১৭ জন। গত ৫৫ দিন ধরে প্রতিদিন নতুন করে সংক্রমিত হচ্ছেন ১৫ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৭৮ হাজার ১৯০ জন চিকিৎসাধীন। দেশে মোট সংক্রমিতের মাত্র ০.২২ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১২ লক্ষ ২৯ হাজার ৫১২টি নমুনা পরীক্ষা করা হয়েছে। এ পর্যন্ত দেশে ৬৬ কোটি ৭৩ লক্ষ ৫৬ হাজার ১৭১টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ০.৫৮ শতাংশ এবং দৈনিক সংক্রমণের হার ০.৫১ শতাংশ। গত ৭৯ দিন ধরে দৈনিক সংক্রমণের হার ২ শতাংশের কম আর ১১৪ দিন ধরে ৩ শতাংশের কম।
CG/CB/ NS
(Visitor Counter : 113
নারীওশিশুবিকাশমন্ত্রক
আন্তর্জাতিক নারী দিবস উপলক্ষে রাষ্ট্রপতি শ্রী রাম নাথ কোবিন্দের ২০২০ ও ২০২১ সালের ‘নারী শক্তি পুরস্কার’ প্রদান
নয়াদিল্লি, ০৮ মার্চ, ২০২২
রাষ্ট্রপতি শ্রী রাম নাথ কোবিন্দ আজ আন্তর্জাতিক নারী দিবস উপলক্ষে রাষ্ট্রপতি ভবনে এক বিশেষ অনুষ্ঠানে ২০২০ ও ২০২১ সালের নারী শক্তি পুরস্কার প্রদান করেছেন। মোট ২৯ জন এই পুরস্কার পেয়েছেন। মূলত, সমাজের প্রান্তিক মানুষদের জন্য যাঁরা কাজ করেছেন এবং মহিলাদের ক্ষমতায়নে ব্যতিক্রমী উদ্যোগ নিয়েছেন, তাঁদের কাজের স্বীকৃতি দিতে এই পুরস্কার দেওয়া হয়ে থাকে। কেন্দ্রীয় নারী ও শিশু বিকাশ মন্ত্রক সমাজে যেসব মহিলারা সমাজে ইতিবাচক পরিবর্তন আনতে সক্ষম হন, তাঁদের এই পুরস্কারে ভূষিত করে। কোভিড মহামারীর কারণে ২০২১ সালে কোনও অনুষ্ঠান আয়োজন করা সম্ভব না হওয়ায় ২০২০ সালের পুরস্কার প্রদান করা হয়নি।
নারী শক্তি পুরস্কার প্রাপকদের তালিকা দেখার জন্য এই লিঙ্কে ক্লিক করুন - https://static.pib.gov.in/WriteReadData/userfiles/CTB08032022.pdf
CG/CB/SB
(
কৃষিমন্ত্রক
খরিফ শস্য চাষের এলাকা গত বছরের একইসময়ের তুলনায় এবার ৫.৭১ শতাংশ বেড়ে ১১১৩.৬৩ লক্ষ হেক্টর হয়েছে
নয়াদিল্লি, ১৮ সেপ্টেম্বর, ২০২০
খরিফ শস্য চাষের এলাকায় এবার সন্তোষজনক অগ্রগতি হয়েছে। চলতি বছরের ১৮ সেপ্টেম্বর পর্যন্ত খরিফ শস্যের চাষের এলাকা গত বছরের ওই একই সময়ের তুলনায় প্রায় ৫.৭১ শতাংশ বেড়ে ১১১৩.৬৩ লক্ষ হেক্টর হয়েছে। খরিফ শস্য চাষের এলাকার মধ্যে নিম্নলিখিত কয়েকটি শস্য চাষে লক্ষ্যণীয় অগ্রগতি হয়েছে :
 ধান – চাষের এলাকা গত বছরের একই সময়ে ৩৭৮.৭১ লক্ষ হেক্টর থেকে ২৮.২৬ লক্ষ হেক্টর বেড়ে হয়েছে প্রায় ৪০৬.৯৭ লক্ষ হেক্টর।
 ডালশস্য – চাষের এলাকা গত বছরের একই সময়ে ১৩২.৩৪ লক্ষ হেক্টর থেকে ৬.২৮ লক্ষ হেক্টর বেড়ে হয়েছে প্রায় ১৩৮.৬২ লক্ষ হেক্টর।
 মোটা জাতীয় দানাশস্য – এই ধরনের শস্যের চাষের এলাকা গত বছরের একই সময়ে ১৭৮.৬৫ লক্ষ হেক্টর থেকে ৩.৫৩ লক্ষ হেক্টর বেড়ে হয়েছে প্রায় ১৮২.১৭ লক্ষ হেক্টর।
 তৈলবীজ – চাষের এলাকা গত বছরের একই সময়ে ১৭৮.১০ লক্ষ হেক্টর থেকে ১৮.৬৮ লক্ষ হেক্টর বেড়ে হয়েছে প্রায় ১৯৬.৭৮ লক্ষ হেক্টর।
 চিনি – চাষের এলাকা গত বছরের একই সময়ে ৫১.৭৮ লক্ষ হেক্টর থেকে ০.৮৭ লক্ষ হেক্টর বেড়ে হয়েছে প্রায় ৫২.৬৫ লক্ষ হেক্টর।
 পাট ও মেস্তা – চাষের এলাকা গত বছরের একই সময়ে ৬.৮৬ লক্ষ হেক্টর থেকে ০.১২ লক্ষ হেক্টর বেড়ে হয়েছে প্রায় ৬.৯৭ লক্ষ হেক্টর।
 তুলো – তন্তু জাতীয় এই প্রজাতির চাষের এলাকা গত বছরের একই সময়ে ১২৭.০৯ লক্ষ হেক্টর থেকে ২.৩৮ লক্ষ হেক্টর বেড়ে হয়েছে প্রায় ১২৯.৪৭ লক্ষ হেক্টর।
কেন্দ্রীয় কৃষি, সহযোগিতা ও কৃষককল্যাণ দপ্তর কোভিড-১৯ মহামারীর সময় কৃষিকাজে কৃষকদের সহায়তার জন্য একাধিক পদক্ষেপ নিয়েছে।
(CG/BD/DM
প্রধানমন্ত্রীরদপ্তর
বিশ্ব বক্সিং প্রতিযোগিতায় স্বর্ণ পদক জয় করায় নিখাদ জারিনকে অভিনন্দন প্রধানমন্ত্রীর
নয়াদিল্লি, ২৬ মার্চ, ২০২৩
প্রধানমন্ত্রী শ্রী নরেন্দ্র মোদী বিশ্ব বক্সিং প্রতিযোগিতায় ৫০ কেজি লাইট ফ্লাই ওয়েট বিভাগে স্বর্ণ পদক জয় করায় নিখাদ জারিনকে অভিনন্দন জানিয়েছেন।
প্রধানমন্ত্রী তাঁর ট্যুইটে বলেন ;
“বিশ্ব বক্সিং প্রতিযোগিতায় দুর্দান্ত সাফল্য ও স্বর্ণ পদক জয়ের জন্য নিখাদ জারিনকে অভিনন্দন। তিনি একজন দারুণ খেলোয়াড়। তাঁর সাফল্য এর আগেও বহুবার ভারতকে গর্বিত করেছে।”
PG/PM/DM/
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ০৫ জুন, ২০২১
ভারতে সক্রিয়ভাবে করোনা আক্রান্তের সংখ্যা ক্রমশ নিম্নমুখী। গত ২৪ ঘন্টায় দেশে সক্রিয়ভাবে করোনায় আক্রান্তের সংখ্যা ছিল ১.২০ লক্ষ। যা গত ৫৮ দিনে সর্বনিম্ন। সর্বোপরি গত ৯ দিনে আক্রান্তের পরিমাণ ২ লক্ষের নিচে রয়েছে। বর্তমানে দেশে সক্রিয়ভাবে করোনা আক্রান্তের সংখ্যা নেমে হয়েছে ১৫,৫৫,২৪৮। এর পাশাপাশি সক্রিয় ভাবে আক্রান্তের সংখ্যা গত ২৪ ঘন্টায় ৮০,৭৪৫ জন কম হয়েছে।
দেশে এ পর্যন্ত ২.৬৭ কোটি মানুষ করোনা থেকে সুস্থ হয়ে উঠেছেন।
গত ২৪ ঘন্টায় সুস্থ হয়ে ওঠার সংখ্যা দাঁড়িয়েছে ১,৯৭,৮৯৪ জন। গত ২৩ দিন ধরে দৈনিক সুস্থতার সংখ্যা আক্রান্তের চেয়ে বেশি।
জাতীয় পর্যায়ে সুস্থতা সংখ্যা আজ বেড়ে হয়েছে ৯৩.৩৮ শতাংশ। এছাড়া সাপ্তাহিক ভিত্তিতে আক্রান্তের হার বর্তমানে ৬.৮৯ শতাংশ। দৈনিক আক্রান্তের হার বর্তমানে ৫.৭৮ শতাংশ।
গত ১২ দিন ধরে আক্রান্তের হার লাগাতারভাবে ১০ শতাংশের নিচে রয়েছে।
এ পর্যন্ত সারা দেশজুড়ে ৩৬.১ কোটি নমুনা পরীক্ষা হয়েছে।
দেশজুড়ে টিকাকরণ কর্মসূচিতে এ পর্যন্ত ২২.৭৮ কোটি টিকা দেওয়া হয়েছে।
CG/SB
(Visitor Counter : 108
রেলমন্ত্রক
পরিবেশ-বান্ধব উদ্যোগের লক্ষ্যে ভারতীয় রেলের কনফেডারেশন অফ ইন্ডিয়ান ইন্ডাস্ট্রিজ-এর সঙ্গে সমঝোতাপত্র স্বাক্ষর
নয়াদিল্লি, ১৩ সেপ্টেম্বর, ২০১৯
উষ্ণায়ন এবং জলবায়ু পরিবর্তনের মতো সমস্যাগুলির মোকাবিলায় ভারতের অবদানের অঙ্গ হিসেবে ভারতীয় রেল কিছু পরিবেশ-বান্ধব উদ্যোগ নিয়েছে। এই লক্ষ্যে রেল মন্ত্রক এবং কনফেডারেশন অফ ইন্ডিয়ান ইন্ডাস্ট্রিজ -এর মধ্যে নতুন দিল্লিতে সমঝোতাপত্র স্বাক্ষরিত হয়েছে। রেল প্রতিমন্ত্রী শ্রী সুরেশ সি অঙ্গাদি, সিআইআই-এর মহানির্দেশক শ্রী চন্দ্রজিৎ বন্দ্যোপাধ্যায়, রোলিং স্টকের সদস্য শ্রী রাজেশ আগরওয়াল এবং রেল বোর্ডের আধিকারিকরা চুক্তি স্বাক্ষরের সময় উপস্থিত ছিলেন।
রেল প্রতিমন্ত্রী শ্রী সুরেশ সি অঙ্গাদি বলেন, স্বচ্ছতা এখন আন্দোলনের রূপ নিয়েছে। প্রধানমন্ত্রী শ্রী নরেন্দ্র মোদীর অনুপ্রেরণায় গোটা দেশে সর্বস্তরের মানুষ এই উদ্যোগে সামিল হয়েছেন। ভারতীয় রেলও স্বচ্ছতা এবং স্বাস্থ্যবিধি মেনে বিভিন্ন উদ্যোগ নিয়েছে। তিনি রেলের আধিকারিক ও কর্মচারীদের উদ্যোগের ভূয়সী প্রশংসা করেন। শ্রী অঙ্গাদি বলেন, বিভিন্ন ৫০টি ওয়ার্কশপ এবং উৎপাদন কেন্দ্র, ১২টি রেল স্টেশন ও ১৬টি ভবন পরিবেশ-বান্ধব তকমা পেয়েছে।
এই সমঝোতাপত্র স্বাক্ষরের মাধ্যমে :
1. উৎপাদন কেন্দ্র এবং ওয়ার্কশপগুলিতে শক্তি সংক্রান্ত দক্ষতা অর্জন।
2. রেলের সম্পত্তিগুলিকে পরিবেশ-বান্ধব করে তোলা।
3. রেল স্টেশন ও বাড়িগুলিতে শক্তির অপচয় বন্ধের লক্ষ্যে কিছু পাইলট প্রকল্প বাস্তবায়ন।
4. প্রশিক্ষণের মাধ্যমে শক্তি ও পরিবেশ-বান্ধব ব্যবস্থা গড়ে তোলার লক্ষ্যে নিরন্তর আদান-প্রদানের মাধ্যমে ক্ষমতা ও দক্ষতা উন্নয়ন।
5. পরিবেশ-বান্ধব বর্জ্য ব্যবস্থাপনা, কঠিন বর্জ্য নিষ্কাশন, কার্বন নির্গমনের ভারসাম্য, সৌরালোকের ব্যবহারের উন্নয়ন।
সিআইআই গ্রিনকো রেটিং সূচক তৈরি করেছে। এই সূচক বিভিন্ন শিল্প সংস্থা যারা পরিবেশ-বান্ধব নানা ব্যবস্থা গ্রহণ করেছে তাদের মান নির্ধারণ করা ছাড়াও পরিবেশ-বান্ধব ভবন, ক্যাম্পাস, স্কুলের মানও এর মাধ্যমে নির্ধারণ করা হয়।
CG/CB/DM
(Visitor Counter : 48
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৯ অক্টোবর, ২০২১
জাতীয় টিকাকরণ অভিযানের আওতায় এখনও পর্যন্ত ৯৮ কোটি ৬৭ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১৩ হাজার ৫৮, যা ২৩১ দিনে সর্বনিম্ন
দেশে করোনায় আরোগ্যের হার ৯৮.১৪ শতাংশ, যা ২০২০ সালের মার্চ মাস থেকে সর্বোচ্চ
দেশে গত ২৪ ঘন্টায় সুস্থতার সংখ্যা ১৯ হাজার ৪৭০, এর ফলে মোট সুস্থতার সংখ্যা বেড়ে ৩ কোটি ৩৪ লক্ষ ৫৮ হাজার ৮০১
দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১ শতাংশের নিচে নেমে এসে, বর্তমানে এই হার ০.৫৪ শতাংশ হয়েছে; যা ২০২০-র মার্চ থেকে এযাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ১ লক্ষ ৮৩ হাজার ১১৮, যা ২২৭ দিনে সর্বনিম্ন
বর্তমানে সুস্থতার হার ১.৩৬ শতাংশ, যা ১১৬ দিনে ৩ শতাংশের নিচে রয়েছে
দৈনিক ভিত্তিতে আক্রান্তের হার ১.১১ শতাংশ, যা গত ৫০ দিন ৩ শতাংশের নিচে রয়েছে
এখনও পর্যন্ত মোট নমুনা পরীক্ষার সংখ্যা ৫৯ কোটি ৩১ লক্ষ
CG/SS/SKD/
(Visitor Counter : 130
প্রধানমন্ত্রীরদপ্তর
প্রধানমন্ত্রী বান্দিপুর এবং মুদুমালাই ব্যাঘ্র অভয়ারণ্যের কিছু ছবি সকলের সঙ্গে ভাগ করে নিয়েছেন
প্রধানমন্ত্রী ব্যাঘ্র সংরক্ষণের জন্য যাঁরা কঠোর পরিশ্রম করেছেন, তাঁদের সকলকে অভিনন্দন জানিয়েছেন
নয়াদিল্লি, ০৯ এপ্রিল, ২০২৩
প্রধানমন্ত্রী শ্রী নরেন্দ্র মোদী বান্দিপুর এবং মুদুমালাই ব্যাঘ্র অভয়ারণ্যে তাঁর সফরের কিছু ছবি সকলের সঙ্গে ভাগ করে নিয়েছেন। তিনি বাঘ সংরক্ষণের জন্য যাঁরা কঠোর পরিশ্রম করছেন, সেইসব আধিকারিক, কর্মী, নিরাপত্তা রক্ষী সহ সকলকে অভিনন্দন জানিয়েছেন।
এক গুচ্ছ ট্যুইট বার্তায় প্রধানমন্ত্রী বলেন, “এক বিশেষ দিন। নানা ধরনের গাছ ও জীবজন্তুর মধ্যে কাটানো সময় এবং বাঘের সংখ্যা বৃদ্ধি পাওয়ার আনন্দ সংবাদ …. রইল আজকের কিছু মুহূর্ত”।
“বান্দিপুর এবং মুদুমালাই ব্যাঘ্র অভয়ারণ্যে এক বিশেষ যাত্রা সম্পন্ন করার পর আমি বাঘ সংরক্ষণের জন্য কঠোর পরিশ্রম করছেন যেসব বনকর্মী, আধিকারিক ও নিরাপত্তা রক্ষী সহ সকলকে অভিনন্দন জানাই। তাঁদের এই প্রচেষ্টা এবং আবেগকে কোনোভাবেই ভাষায় প্রকাশ করা যায় না”।
PG/PM/SB
(
প্রধানমন্ত্রীরদপ্তর
প্রধানমন্ত্রী ১৮ তারিখে ওড়িশায় ৮ হাজার কোটি টাকা বেশি মূল্যের একাধিক রেল প্রকল্পের শিলান্যাস ও জাতির উদ্দেশে উৎসর্গ করবেন
প্রধানমন্ত্রী পুরী ও হাওড়ার মধ্যে বন্দে ভারত এক্সপ্রেসের যাত্রার সূচনা করবেন
প্রধানমন্ত্রী ওড়িশায় রেল নেটওয়ার্কের ১০০ শতাংশ বৈদ্যুতিকীকরণ জাতির উদ্দেশে উৎসর্গ করবেন
প্রধানমন্ত্রী পুরী এবং কটক রেল স্টেশনের পুনরুন্নয়নের শিলান্যাস করবেন
নয়াদিল্লি, ১৭ মে, ২০২৩
প্রধানমন্ত্রী শ্রী নরেন্দ্র মোদী ভিডিও কনফারেন্সিং-এর মাধ্যমে ১৮ মে বেলা ১২-৩০ মিনিট নাগাদ ওড়িশায় ৮ হাজার কোটি টাকা মূল্যের বেশি একাধিক রেল প্রকল্পের শিলান্যাস ও জাতির উদ্দেশে উৎসর্গ করবেন।
অনুষ্ঠানে প্রধানমন্ত্রী পুরী ও হাওড়ার মধ্যে বন্দে ভারত এক্সপ্রেসেরও যাত্রার সূচনা করবেন। ট্রেনটি ওড়িশার খুরদা, কটক, জাজপুর, ভদ্রক, বালেশ্বর এবং পশ্চিমবঙ্গের পশ্চিম মেদিনীপুর ও পূর্ব মেদিনীপুর জেলা দিয়ে যাবে। এই ট্রেনের যাত্রীদের ভ্রমণ আরও দ্রুত, সুখকর ও স্বচ্ছন্দ হবে, বাড়বে পর্যটন এবং আঞ্চলিক অর্থনৈতিক উন্নয়ন।
প্রধানমন্ত্রী পুরী এবং কটক রেল স্টেশনের পুনরুন্নয়নের শিলান্যাস করবেন। এরপর স্টেশনগুলিতে যাত্রী সাধারণ পাবেন বিশ্বমানের সবরকম আধুনিক সুখ-স্বাচ্ছন্দ্যের ব্যবস্থা।
প্রধানমন্ত্রী ওড়িশায় রেল নেটওয়ার্কের ১০০ শতাংশ বৈদ্যুতিকীকরণ জাতির উদ্দেশ উৎসর্গ করবেন। এতে ট্রেন চালানো ও রক্ষণাবেক্ষণের খরচ এবং আমদানিকৃত অশোধিত তেলের ওপর নির্ভরতা কমবে।
প্রধানমন্ত্রী সম্বলপুর-তিতলাগড় ডবল লাইন; আঙ্গুল-সুকিন্দা-র মধ্যে নতুন ব্রডগেজ লাইন; মনোহরপুর-রৌরকেল্লা-ঝারসুগুড়া-জামগা তৃতীয় লাইন এবং বিচ্ছুপালি-ঝারতরভা-র মধ্যে নতুন ব্রডগেজ লাইন জাতির উদ্দেশে উৎসর্গ করবেন। ওড়িশায় ইস্পাত, বিদ্যুৎ এবং খনি ক্ষেত্রে দ্রুত শিল্পোন্নয়নের ফলে যাত্রী সংখ্যা প্রভূত বৃদ্ধি পেয়েছে। তাঁদের পরিষেবা দিতে সুবিধা হবে এই প্রকল্পগুলি চালু হলে এবং রেল পরিষেবার ওপর চাপও কমবে।
PG/AP/DM/
(
আয়ুষ
সপ্তম আন্তর্জাতিক যোগ দিবস ২০২১ উপলক্ষে এম-যোগ অ্যাপ-এর সূচনা প্রধানমন্ত্রীর
নতুন দিল্লি, ২১ জুন, ২০২১
প্রধানমন্ত্রী শ্রী নরেন্দ্র মোদী সপ্তম আন্তর্জাতিক যোগ দিবস উপলক্ষে জাতির উদ্দেশে ভাষণ দেওয়ার সময় ‘হু এম-যোগ’ অ্যাপ-এর সূচনা করেন। এম-যোগ অ্যাপে বিভিন্ন ভাষায় সর্বজনীন যোগ রীতিনীতির ওপর ভিত্তি করে যোগ প্রশিক্ষণ ও অনুশীলনের একাধিক ভিডিও তুলে ধরা হয়েছে। এটিকে আধুনিক প্রযুক্তি ও প্রাচীন বিজ্ঞানের মিশ্রণের এক দুর্দান্ত উদাহরণ হিসেবে অবিহিত করে প্রধানমন্ত্রী আশা প্রকাশ করেন যে এম-যোগ অ্যাপটি যোগ ব্যায়ামকে বিশ্বজুড়ে ছড়িয়ে দিতে সহায়তা করবে এবং ‘এক বসুন্ধরা, এক স্বাস্থ্য’ গঠনের প্রয়াসে অবদান রাখবে।
প্রধানমন্ত্রী জানান,
“ভারত যখন রাষ্ট্রসঙ্ঘে যোগ দিবসের প্রস্তাব দিয়েছিল এর পেছনে এই যোগ বিজ্ঞানকে পুরো বিশ্বে গ্রহণযোগ্য করে তোলার চিন্তাভাবনা ছিল। আজ ভারত রাষ্ট্রসঙ্ঘ এবং বিশ্ব স্বাস্থ্য সংস্থার সঙ্গে এই পথে আরও একটি গুরুত্বপূর্ণ পদক্ষেপ গ্রহণ করেছে।
এখন বিশ্ব, এম-যোগ অ্যাপের শক্তি পেতে চলেছে। এই অ্যাপে যোগ ব্যায়াম প্রশিক্ষণের অনেকগুলি ভিডিও সর্বজনীন যোগ রীতিনীতির ওপর ভিত্তি করে বিশ্বের বিভিন্ন ভাষায় তুলে ধরা হয়েছে। এটি আধুনিক প্রযুক্তি ও প্রাচীন বিজ্ঞানের সংমিশ্রণের এক দুর্দান্ত উদাহরণ। আমি নিশ্চিত যে এই এম-অ্যাপটি বিশ্বজুড়ে যোগ সম্প্রসারণে ও এক বসুন্ধরা, এক স্বাস্থ্য গঠনের প্রয়াস সফল করতে বড় ভূমিকা পালন করবে।”
এই মোবাইল অ্যাপটি বিশ্বজুড়ে বিশেষত বর্তমান অতিমারী পরিস্থিতিতে যোগ ও সুস্থতার বিষয় প্রচারের ক্ষেত্রে সহায়ক হবে। কোভিড-১৯ থেকে সুস্থ হয়ে ওঠা কোভিড রোগীদের স্বাস্থ্যের পুনর্গঠনে যোগাভ্যাস সহায়ক ভূমিকা পালন করবে বলেও প্রধানমন্ত্রী জানান।
প্রেক্ষাপট :
আয়ুষ মন্ত্রক এবং বিশ্ব স্বাস্থ্য সংস্থা যৌথভাবে ২০১৯ সালের মাঝামাঝিতে মোবাইল যোগ-এর বিষয়ে একটি প্রকল্প হাতে নেয়। ২০৩০ সালের মধ্যে সর্বজনীন স্বাস্থ্য সুবিধার লক্ষ্য অর্জনের জন্য রাষ্ট্রসঙ্ঘের সুস্থায়ী উন্নয়ন লক্ষ্যসমূহের আওতায় ‘স্বাস্থ্যকর হোন, মোবাইল রাখুন’  বিষয়ে পরিকল্পনা গ্রহণ করে। এই পরিকল্পনায় হু মোবাইল স্বাস্থ্য প্রযুক্তি বিষয়ে সহযোগিতার হাত বাড়িয়ে দেয়। অসংক্রামক রোগের বিরুদ্ধে লড়াইয়ের জন্য জাতীয় স্বাস্থ্য ব্যবস্থার আওতায় এই প্রযুক্তি গড়ে তোলার উদ্যোগ নেওয়া হয়। ২০১৯-এর মাঝামাঝিতে হু এবং আয়ুষ মন্ত্রক এই এম-যোগ অ্যাপ তৈরির জন্য সমঝোতাপত্র সাক্ষর করে। এম-যোগ প্রকল্পে মূলত, সাধারণ সুস্থতার জন্য সর্বজনীন যোগ রীতিনীতি, মানসিক স্বাস্থ্য ও সুস্থতার জন্য যোগ চর্চা, প্রাপ্ত বয়স্কদের যোগাভ্যাস এবং প্রাক মধুমেহ রোগীদের জন্য যোগ ব্যায়াম – এই চারটি বিষয়ে বিশেষ জোড় দেওয়া হয়েছে। এই মোবাইল অ্যাপ্লিকেশনটি তৈরি করেছে মোরারজি দেশাই জাতীয় যোগ প্রতিষ্ঠান। হু প্রযুক্তিগত অংশীদার হিসেবে সাহায্য করেছে।
CG/SS/SKD
(Visitor Counter : 197
রেলমন্ত্রক
কলকাতা মেট্রো রেলের জেনারেল ম্যানেজার বিভিন্ন মেট্রো প্রকল্পের কাজের অগ্রগতি খতিয়ে দেখেছেন
কলকাতা, ২৪ আগস্ট, ২০২১
কলকাতা মেট্রো রেলের জেনারেল ম্যানেজার শ্রী মনোজ যোশী সোমবার এক উচ্চপর্যায়ের বৈঠকে মেট্রো রেলের বিভিন্ন প্রকল্পের কাজের অগ্রগতি পর্যালোচনা করেন। শ্রী যোশী আধিকারিকদের নির্দিষ্ট সময়ের মধ্যে কাজ শেষ করার নির্দেশ দেন। তিনি বিভিন্ন প্রকল্পে প্রয়োজনীয় সরঞ্জাম কতটা রয়েছে, সে বিষয়ে খোঁজ খবর নেন। আইসিএফ –এর থেকে বিভিন্ন যন্ত্রাংশ আনার বিষয়েও তিনি আলোচনা করেন। মেট্রো রেলের যে সব কর্মী এবং তাদের পরিবারের সদস্যদের কোভিড টিকার দ্বিতীয় ডোজ এখনও নেওয়া হয় নি, তাদের জন্য বিভিন্ন জায়গায় টিকাকরণ শিবিরের আয়োজন করার জন্য তিনি নির্দেশ দিয়েছেন।
CG/CB/SFS
(Visitor Counter : 54
প্রধানমন্ত্রীরদপ্তর
ইন্দো – প্যাসিফিক ইকোনমিক ফ্রেমওয়ার্কের সূচনায় প্রধানমন্ত্রী শ্রী নরেন্দ্র মোদীর ভাষণ
নতুন দিল্লি, ২৩শে মে, ২০২২
রাষ্ট্রপতি বাইডেন ও প্রধানমন্ত্রী কিশিদা,
ভার্চুয়াল মাধ্যমে যুক্ত আমাদের সকল নেতৃবৃন্দ,
সুধীবৃন্দ,
আজ এই গুরুত্বপূর্ণ অনুষ্ঠানে আপনাদের সকলের মধ্যে থাকতে পেরে আমি আনন্দিত। ইন্দো - প্যাসিফিক ইকোনমিক ফ্রেমওয়ার্ক হল সেই ব্যবস্থাপনা, যার মধ্য দিয়ে এই অঞ্চল পৃথিবীর অর্থনৈতিক প্রবৃদ্ধির চালিকাশক্তি হয়ে উঠবে। এই গুরুত্বপূর্ণ উদ্যোগটি বাস্তবায়নের জন্য আমি রাষ্ট্রপতি বাইডেনকে ধন্যবাদ জানাই। উৎপাদন, অর্থনৈতিক কর্মকান্ড, আন্তর্জাতিক ব্যবসা বাণিজ্য ও বিনিয়োগের কেন্দ্র বিন্দুতে রয়েছে ভারত – প্রশান্ত মহাসাগরীয় অঞ্চল। শতাব্দীর পর শতাব্দী ধরে এই অঞ্চলের ব্যবসা বাণিজ্যের কেন্দ্রে রয়েছে ভারত – ইতিহাস তার সাক্ষী। এই প্রসঙ্গে একটি কথা উল্লেখ করলে অত্যুক্তি হবে না, সেটি হল বিশ্বের প্রাচীনতম বাণিজ্যিক বন্দরটি ভারতে আমার নিজের রাজ্য গুজরাটের লোথালে ছিল। এই অঞ্চলের অর্থনৈতিক বিভিন্ন সমস্যার সমাধানে আমরা যাতে অভিন্ন ও সৃজনশীল কিছু উদ্যোগ নিতে পারি, সেটি নিশ্চিত করা অত্যন্ত গুরুত্বপূর্ণ।
সুধীবৃন্দ,
সমন্বিত ও সুবিধাজনক ইন্দো – প্যাসিফিক ইকোনমিক ফ্রেমওয়ার্ক গড়ে তুলতে আপনাদের সকলের সঙ্গে ভারত একযোগে কাজ করবে। আমি বিশ্বাস করি, একটি বিশ্বস্ত সরবরাহ শৃঙ্খলের তিনটি প্রধান স্তম্ভ থাকা প্রয়োজন – আস্থা, স্বচ্ছতা ও সময় মেনে কাজ করা, অর্থাৎ ট্রাস্ট, ট্রান্সপারেন্সি ও টাইমলিনেস। আমি আশাবাদী যে এই ফ্রেমওয়ার্ক সংশ্লিষ্ট তিনটি স্তম্ভকে শক্তিশালী করে তুলতে সাহায্য করবে। এর মাধ্যমে ভারত – প্রশান্ত মহাসাগরীয় অঞ্চলে উন্নয়ন, শান্তি ও সমৃদ্ধি বজায় থাকবে।
অনেক অনেক ধন্যবাদ।
CG/CB/SFS
(
প্রধানমন্ত্রীরদপ্তর
প্রাক্তন সাংসদ ও বিশিষ্ট অভিনেতা ইনোসেন্ট ভারেদ ঠেক্কেথালার মৃত্যুতে শোক প্রকাশ প্রধানমন্ত্রীর
নয়াদিল্লি, ২৭ মার্চ, ২০২৩
প্রধানমন্ত্রী, শ্রী নরেন্দ্র মোদী বিশিষ্ট অভিনেতা এবং প্রাক্তন সাংসদ শ্রী ইনোসেন্ট ভারেদ ঠেক্কেথালার মৃত্যুতে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেন;
“বিশিষ্ট অভিনেতা ও প্রাক্তন সাংসদ শ্রী ইনোসেন্ট ভারেদ ঠেক্কেথালার মৃত্যুতে আমি মর্মাহত। তিনি শ্রোতাদের মুগ্ধ করার জন্য এবং মানুষের জীবন হাস্যরসে পূর্ণ করার জন্য স্মরণীয় হয়ে থাকবেন। তাঁর পরিবার ও অনুগামীদের প্রতি রইলো সমবেদনা। আত্মার চিরশান্তি কামনা করি: প্রধানমন্ত্রী @narendramodi”
PG/PM/NS
(